CELEX: 52005PC0427
Language: mt
Date: 2005-09-14
Title: Proposta għal direttiva tal-Kunsill li temenda d-Direttiva 69/169/KEE fir-rigward tar-restrizzjoni kwantitattiva temporanja fuq l-importazzjoni tal-birra fil-Finlandja

Avviż Legali Importanti

|

52005PC0427

Proposta għal Direttiva tal-Kunsill li temenda d-Direttiva 69/169/KEE fir-rigward tar-restrizzjoni kwantitattiva temporanja fuq l-importazzjoni tal-birra fil-Finlandja  /* KUMM/2005/0427 finali - CNS 2005/0175 */  

	[pic] | KUMMISSJONI TAL-KOMUNITAJIET EWROPEJ |Brussel 14.9.2005KUMM(2005) 427 finali2005/0175 (CNS)Proposta għalDIRETTIVA TAL-KUNSILLli temenda d-Direttiva 69/169/KEE fir-rigward tar-restrizzjoni kwantitattiva temporanja fuq l-importazzjoni tal-birra fil-Finlandja(preżentata mill-Kummissjoni)MEMORANDUM TA' SPJEGAZZJONIIL-KUNTEST TAL-PROPOSTA |Il-bażi għall-proposta u l-għanijiet tagħha Il-Finlandja, li għandha fruntiera mar-Russja fejn l-alkoħol huwa ferm irħas, talbet estensjoni tar-restrizzjoni eżistenti fuq l-importazzjoni tal-birra minn vjaġġaturi li ġejjin minn pajjiżi li mhumiex Stati Membri lil hinn mill-1 ta’ Jannar 2006. L-għan ta’ din ir-rikjesta huwa mmirat sabiex jindirizza l-problemi fiskali, ekonomiċi, soċjali, ta’ saħħa u ta’ l-ordni pubblika. Il-Kummissjoni tipproponi li tawtorizza lill-Finlandja sabiex tapplika limitu kwantitattiv għall-importazzjoni tal-birra minn vjaġġaturi li ġejjin minn pajjiżi li mhumiex Stati Membri li jkun fiss għal ammont ta’ 16-il litru, li għandu jidħol fis-seħħ l-aktar tard fl-1 ta’ Jannar 2006. Il-miżura għandha tgħin sabiex ittaffi l-problemi attwali fiskali u ekonomiċi ffaċċati mill-Finlandja. Minkejja dan, din id-deroga għandha tkun limitata għal ċertu perjodu ta’ żmien sabiex: a) tieħu f’kunsiderazzjoni l-ħtieġa ta’ regoli ugwali tal-Komunità sabiex tipprevjeni distorzjonijiet tal-kompetizzjoni li jirriżultaw mill-applikazzjoni ta’ limiti differenti meta jinqasmu l-fruntieri esterni li jgħaqqdu lill-Komunità ma’ pajjiżi terzi, u b) fl-istennija tar-riżultat ta’ reviżjoni ġenerali tal-valuri u l-kwantitajiet ta’ oġġetti stipulati fid-Direttiva tal-Kunsill 69/169/KEE, din it-tip ta’ reviżjoni x’aktarx li tirriżulta fi proposta li, inter alia, tista’ tipprovdi soluzzjoni permanenti għal problema Finlandiża. Id-deroga se tiskadi fil-31 ta’ Diċembru 2006. |Il-kuntest ġenerali Fl-2000 il-Finlandja ngħatat deroga sal-31 ta’ Diċembru 2005 sabiex tillimita l-importazzjoni personali tal-birra minn individwi li ġejjin minn pajjiżi li mhumiex Stati Membri għal mhux anqas minn 6 litri minħabba problemi fiskali, ekonomiċi, soċjali, ta’ saħħa u ta’ l-ordni pubblika. Fil-fatt, il-Finlandja applikat id-deroga sa ċertu punt biss u rrestrinġiet l-importazzjoni tal-birra fuq il-bażi tal-liġi nazzjonali tagħha għal mhux anqas minn 16-il litru. B’konnessjoni ma’ din id-deroga l-Finlandja ntalbet sabiex gradwalment tabolixxi r-restrizzjonijiet eżistenti li għandhom x'jaqsmu mal-birra miġjuba fit-territorju tagħha minn Stati Membri oħra taħt il-kondizzjonijiet stipulati fid-Direttiva tal-Kunsill 92/12/KEE fuq l-arranġamenti ġenerali għal prodotti soġġetti għat-taxxa tas-sisa u fuq iż-żamma, iċ-ċaqliq, u l-monitoraġġ ta’ dawn it-tipi ta’ prodotti. |Dispożizzjonijiet eżistenti fil-qasam tal-proposta Id-Direttiva tal-Kunsill 69/169/KEE tat-28 ta’ Mejju 1969 fiha l-armonizzazzjoni tad-dispożizzjonijiet stipulati b’liġi, b’regolament, jew b’azzjoni amministrattiva li għandha x’taqsam ma’ l-eżenzjoni mit-taxxa fuq il-fatturat u taxxa tas-sisa fuq l-importazzjoni fl-ivjaġġar internazzjonali. Kienet emendata bosta drabi minn mindu ġiet adottata fl-1969 sabiex issolvi problemi speċifiċi ffaċċati minn bosta Stati Membri. |Il-konsistenza ma' politika u għanijiet oħra ta' l-UnjoniMhux applikabbli. |KONSULTAZZJONI TA' PARTIJIET INTERESSATI U EVALWAZZJONI TA' L-IMPATT |Konsultazzjoni ma' partijiet interessati |Il-proposta fiha element li jtawwal id-deroga attwali, li jikkonċerna lill-Finlandja biss. |Il-ġbir u l-użu ta' l-għarfien espert |Ma kienx hemm ħtieġa għal għarfien espert estern. |Evalwazzjoni ta' impatt Mhux applikabbli. |ELEMENTI LEGALI TAL-PROPOSTA |Taqsira ta' l-azzjoni proposta Il-Kummissjoni tipproponi li tawtorizza lill-Finlandja sabiex tapplika limitu kwantitattiv għall-importazzjoni tal-birra minn vjaġġaturi li ġejjin minn pajjiżi li mhumiex Stati Membri li jkun fiss għal ammont ta’ 16-il litru, li għandu jidħol fis-seħħ l-aktar tard fl-1 ta’ Jannar 2006. Il-miżura għandha tgħin sabiex ittaffi l-problemi attwali fiskali u ekonomiċi ffaċċati mill-Finlandja. Id-deroga se tiskadi fil-31 ta’ Diċembru 2006. |Il-bażi legali Artikolu 93 |Il-prinċipju tas-sussidjarjetà Permezz tad-Direttiva tal-Kunsill 69/169 l-UE diġà stipulat dispożizzjonijiet armonizzati għall-importazzjoni minn vjaġġaturi privati u għalhekk għamlet użu mill-kompetenza tagħha. Kwalunkwe bidla f’dawn id-dispożizzjonijiet tirrikjedi att ta’ leġiżlazzjoni tal-Komunità u ma tistax tkun is-suġġett ta’ deċiżjoni ta’ Stat Membru. |Il-prinċipju tal-proporzjonalità Il-proposta tikkonforma mal-prinċipju ta' proporzjonalità għar-raġuni(jiet) li ġejjin. |F'każ li d-deroga attwali ma tiġġeddidx, għandha tapplika l-konċessjoni ġenerali stipulata fl-Artikolu 1 tad-Direttiva 69/169/KEE ta' 175 euro. Fil-prattika vjaġġaturi privati għandhom ikunu intitolati li jimpurtaw medja ta’ 200 litru birra minn pajjiżi terzigħal ġewwa l-Finlandja. Bejn il-Finlandja u l-pajjiż terz ġirien tagħha, i.e. Ir-Russja, għadha teżisti diskrepanza konsiderevoli fil-prezzijiet. L-effetti negattivi tax-xiri li jaqsam il-fruntieri fuq il-qagħda ekonomika tan-negozjanti bl-imnut ikomplu jsiru aktar ikkumplikati bl-eżistenza ta' ħwienet duty-free li jinsabu fir-reġjuni tal-fruntiera tar-Russja. Minbarra l-konsegwenzi negattivi għall-ħwienet bl-imnut u għall-introjtu tat-taxxa l-livell aktar għoli ta’ importazzjoni tal-birra qiegħed jikkawża problemi soċjali u ta’ saħħa. Iċ-ċirkostanzi msemmija qabel għandhom jittieħdu f’kunsiderazzjoni flimkien mat-tnaqqis fiskali sinifikanti ta' medja ta’ 33% li ddaħħal fl-2004 u mal-qagħda ġeografika speċifika tal-Finlandja. Għalhekk, huwa meqjus xieraq li tiġi stipulata estensjoni temporanja tad-deroga. |Għażla ta' strumenti |L-istrumenti proposti: direttiva. |Mezzi oħra ma jkunux adattati għar-raġuni/raġunijiet li ġejja: Direttiva eżistenti tista’ tiġi emendata biss b'Direttiva oħra. |IMPLIKAZZJONI BAġITARJA |Il-proposta m'għandha l-ebda konsegwenza negattiva għall-baġit Komunitarju. |INFORMAZZJONI ADDIZZJONALI |Tabella ta' korrelazzjoni L-Istati Membri jinħtieġ minnhom li jikkomunikaw lill-Kummissjoni it-test tad-dispożizzjonijiet nazzjonali li jittrasponu d-Direttiva kif ukoll tabella ta' korrelazzjoni bejn dawn id-dispożizzjonijiet u din id-Direttiva. |1.  2005/0175 (CNS)Proposta għalDIRETTIVA TAL-KUNSILLli temenda d-Direttiva 69/169/KEE fir-rigward tar-restrizzjoni kwantitattiva temporanja fuq l-importazzjoni tal-birra fil-FinlandjaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 93 tiegħu,Wara li kkunsidra l-proposta mill-Kummissjoni[1],Wara li kkunsidra l-opinjoni tal-Parlament Ewropew[2],Wara li kkunsidra l-opinjoni tal-Kumitat Ekonomiku u Soċjali Ewropew[3],Billi:(1) L-Artikoli 4 u 5 tad-Direttiva tal-Kunsill 69/169/KEE tat-28 ta’ Mejju 1969 dwar l-armonizzazzjoni tad-dispożizzjonijiet stipulati b’liġi, b’r-regolament jew b’azzjoni amministrattiva relatati ma’ eżenzjoni mit-taxxi fuq il-fatturat u taxxa tas-sisa fuq l-importazzjoni fl-ivjaġġar internazzjonali[4] jistipulaw konċessjonijiet fir-rigward ta’ oġġetti soġġetti għas-sisa li jkunu fil-bagalji tal-vjaġġaturi li ġejjin minn pajjiżi li mhumiex Stati Membri bil-kundizzjoni li dawn l-importazzjonijiet ma jkollhomx ebda karattru kummerċjali.(2) Id-Direttiva 69/169/KEE kif emendata bid-Direttiva 2000/47/KEE tippermetti l-Finlandja sal-31 ta’ Diċembru 2005 sabiex tirristrinġi l-importazzjoni tal-birra minn individwi għal mhux anqas minn 6 litri għal kull persuna minħabba diffikultajiet ekonomiċi serji ta’ bejjiegħa bl-imnut Finlandiżi fir-reġjun tal-fruntiera kif ukoll minħabba telf konsiderevoli ta’ introjtu kkawżat minn żjieda fl-importazzjoni ta’ birra minn pajjiżi li mhumiex Stati Membri. Il-Finlandja applikat il-konċessjoni sa ċertu punt limitat biss u rrestrinġiet l-importazzjoni tal-birra għal massimu ta’ 16-il litru għal kull persuna.(3) L-adeżjoni ta’ Stati Membri ġodda pprovdiet opportunitajiet ġodda għal nies li jivvjaġġaw minn wieħed mill-Istati Membri, speċjalment mill-Estonja, li jixtiequ jdaħħlu l-birra fil-Finlandja.Il-Finlandja rreaġiet għal din il-qagħda billi naqqset ir-rati ta’ taxxa fuq il-firxa sħiħa tax-xorb alkoħoliku b’medja ta’ 33% li hija bil-qabda l-aktar bidla sinifikanti f’40 sena.(4) It-tnaqqis fir-rati tat-taxxa fuq l-alkoħol wassal mhux biss għal telf sinifikanti ta' introjtu mit-taxxa tas-sisa iżda wkoll għal aktar problemi fir-rigward ta' politika dwar l-alkoħol u l-politika soċjali u tas-saħħa. Barra minn hekk, żdiedu problemi fl-ordni pubblika u kien hemm żieda fil-kriminalità relatata ma’ l-alkoħol.(5) Il-Finlandja talbet deroga mill-Artikolu 4(1) tad-Direttiva 69/169/KEE sabiex tapplika limitu massimu għall-importazzjoni tal-birra minn vjaġġaturi minn pajjiżi li mhumiex Stati Membri ta' mhux anqas minn 16-il litru għal kull persuna.(6) Għandha tittieħed f’kunsiderazzjoni l-qagħda ġeografika tal-Finlandja, id-diffikultajiet ekonomiċi tan-negozjanti bl-imnut Finlandiżi li jinsabu fir-reġjuni tal-fruntiera u t-telf konsiderevoli ta' introjtu kkawżat mill-importazzjoni akbar ta' birra minn pajjiżi li mhumiex Stati Membri.(7) Għal dawn ir-raġunijiet u fid-dawl tar-riflessjonijiet attwali dwar reviżjoni ġenerali tal-valuri u kwantitajiet ta’ oġġetti stipulati fid-Direttiva 69/169/KEE huwa xieraq li l-Finlandja tkun awtorizzata li tapplika d-deroga mitluba għal sena oħra sal-31 ta’ Diċembru 2006.ADOTTA DIN ID-DIRETTIVA:Artikolu 1Fl-Artikolu 5 tad-Direttiva 69/169/KEE, il-paragrafu 9 għandu jiġi sostitwit b'dan li ġej:"9. Permezz ta’ deroga mill-Artikolu 4(1), il-Finlandja se tkun awtorizzata, sal-31 ta' Diċembru 2006, li tapplika limitu kwantitattiv ta' mhux anqas min 16-il litru għall-importazzjoni tal-birra minn pajjiżi li mhumiex Stati Membri.Artikolu 21. L-Istati Membri se jdaħħlu fis-seħħ il-liġijiet, ir-regolamenti, u d-dispożizzjonijiet amministrattivi meħtieġa sabiex josservaw din id-Direttiva sa l-aktar tard, il-31 ta' Diċembru 2005. Se jikkomunikaw minnufih lill-Kummissjoni t-test ta’ dawn id-dispożizzjonijiet u tabella ta’ korrelazzjoni bejn id-dispożizzjonijiet u din id-Direttiva.Meta l-Istati Membri jadottaw dawn id-dispożizzjonijiet, se jkun fihom riferenza għal din id-Direttiva jew ikunu akkumpanjati b’din it-tip ta’ riferenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġijiet nazzjonali li huma jadottaw fil-qasam kopert b'din id-Direttiva.Artikolu 3Din id-Direttiva għandha tidħol fis-seħħ fl-għoxrin jum wara li tiġi ppubblikata fil-Ġurnal Uffiċjali ta' l-Unjoni Ewropea.Artikolu 4Din id-Direttiva hi ndirizzata lill-Istati Membri.Magħmula fi Brussel,Għall-KunsillIl-President [1] ĠU C [...], [...], p. [...].[2] ĠU C [...], [...], p. [...].[3] ĠU C [...], [...], p. [...].[4] ĠU L 133, ta’ l-4.6.1969, p. 6. Direttiva kif emendata l-aħħar bid-Direttiva 2000/47/KE (ĠU L193, tad-29.7.2000, p 73).